[{"text_idx": "#000001", "text": "Pelec\u2019h kavout hon wiskiou\u0300 ?"}, {"text_idx": "#000003", "text": "Toud hon ampartiz da servij Armorik"}, {"text_idx": "#000004", "text": "Abaoe 1900, ger-stur an uzin lambig eo \u2018Gwelloc\u2019h bepred\u2019. Evit ma heuliomp hon ger-stur, an uzin lambig a laka uhel tre ar varrenn evit dibab ar gwella danveziou\u0300 ha n\u2019eus nemet ar gwellan\u0303 pourvezerien a vez dibabet evit respontin\u0303 d\u2019hon goulennou\u0300. Toud hon produiou\u0300 a zo krouet ha koshaet en uzin lambig. Evel peb uzin lambig artizanel, nac\u2019han\u0303 a reomp peb izelaad war ar galite hag hon wiskiou\u0300 eo prouenn hon gouestladur d\u2019ar wellentez."}, {"text_idx": "#000005", "text": "Dour mammenn Rest Avel \u2018demeuran\u0303s an avel\u2019, a gaver 100 m e donder dindan an uzin lambig. Pur ha sklaer, an dour a zo skan\u0303v e kalc\u2019h, merket gant greunvaen an arvor breton."}, {"text_idx": "#000006", "text": "\u2013 Heiz malted evit ar maltou\u0300 a ouenn Armorik, eus Breizh hag ar Fran\u0303s.\n\u2013 Gwinizh evit ar wiskiou\u0300 koublet, eus Breizh ha heb bezan\u0303 kemmet hervez o genou\u0300 organegel."}, {"text_idx": "#000007", "text": "Abaoe 2015 e labouromp gant edou\u0300 a orin biologel. A-benn 2020, an holl edou\u0300 a implijimp a vo a orin biologel."}, {"text_idx": "#000008", "text": "A-raok bezan\u0303 digaset d\u2019an uzin lambig, an heiz a implijomp a c\u2019hle bezan\u0303 malted. Gwechall ar maltan\u0303 veze graet en uzinou\u0300 lambig o unan, hiziv an deiz e vez leusket ar maltan\u0303 d\u2019an uzinou\u0300 ispisialiset.\nDav eo brochan\u0303 eginadur an heiz en ur c\u2019hlebian\u0303 anezhan\u0303 ha neuze leuskel anezhan\u0303 da eginan\u0303, a-raok sec\u2019han\u0303 anezhan\u0303. Ar bazenn beurbouezus-man\u0303 a bermet da brientin\u0303 ar greun evit bezan\u0303 breset. Keit e vez oc\u2019h eginan\u0303, ar greun heiz a brodu enzimou\u0300 a chan\u0303cho an ampez e sukr pa teuont da vezan\u0303 breset."}, {"text_idx": "#000009", "text": "Ar maladur hag ar bresadur"}, {"text_idx": "#000010", "text": "Neuze e malomp ar malt en ur vilin evit kaout ur bleud gros graet grist anezhan\u0303. Dav e vez bezan\u0303 resiz tre gant ar maladur evit bezan\u0303 gouest da gaout ur bresadur parfet : re a vleud, ha dond a raio pouloudou\u0300 war wel ; re a blusk ha ne vo ket gwall vad eztennadur ar sukr.\nAr grist a vez mesket gant dour keit e vez graet ar bresadur (evit roi deomp ar bres). Dav vez meskan\u0303 an dour hag ar grist da wrezverk 63\u00b0c. Ar gwrezverk-man\u0303 a bermet chan\u0303chamant parfetan\u0303 an ampez e sukr dindan oberiantiz enzimou\u0300 ar malt.\nDa c\u2019houde e tastumomp ar fro (an dourenn sukret a zeu eus bresadur an dour hag an edou\u0300). Ober a reomp hon seizh posubl da gaout ar fro muian\u0303 sklaer posubl evit kaout ur wiski frondeg ha ront."}, {"text_idx": "#000011", "text": "Ar penton bresan\u0303 en deus ur fon\u0303s toullet-didoullet a leusk ar fro da zeveran\u0303 er-maez. Ar penton a zalc\u2019h ar restachou\u0300 solut a vez roet d\u2019ul labourer-douar evit boueta e loened."}, {"text_idx": "#000012", "text": "La cuve de brassage posse\u0300de un fond perfore\u0301 qui permet de laisser s\u2019e\u0301couler le mou\u0302t tout en conservant les re\u0301sidus solides qui sont donne\u0301s a\u0300 un agriculteur local pour nourrir le be\u0301tail."}, {"text_idx": "#000013", "text": "Diblaset e vez ar fro e pentoniou\u0300 goin\u0303 anvet \u00ab washback-ou\u0300 \u00bb. Ouzhpennet e vez goedennou\u0300, diorroet ez ispisial evit ezhommou\u0300 ar wiski, evit brochan\u0303 ar goadur.\nEn hon uzin lambig ar goaduriou\u0300 a bad etre 3 ha 4 devez. Oberiantiz ar goedennou\u0300 a chan\u0303ch ar sukr e alkool hag a leusk tec\u2019hel gaz karboneg ha gwrez en ur ziorren ur palikedad frondou\u0300 a ro o ferzhiou\u0300 d\u2019ar wiski da zont. An dourenn a zeu er-maez, ar wash, en deus un derez 8 da 10 % Vol.\nImplijout a reomp diou vammenn a oedennou\u0300, dibabet evit kaout ar frondou\u0300 c\u2019hoantaet hag ar rentamant gwellan\u0303 : unan eus ar mammennou\u0300 a zo choazet evit e c\u2019hallout da broduin\u0303 alkool hag an hini all evit e ferzhiou\u0300 frondeg. An eil mammenn a c\u2019hoedennou\u0300, ouzhpenn chan\u0303chan\u0303 sukr en alkool, a brodu ur bern kediadou\u0300 a eil renk a roio tout blaz ar frouezh ha korf hon wiski da zont. Muzuliadur ar goedennou\u0300-man\u0303 ha gwrezverkou\u0300 ar goadur a zivizo peseurt blaz en do hon wiski da zont hag ar blaz frouezhus a eo perzh Armorik."}, {"text_idx": "#000014", "text": "Implijout a reomp strilherezhou\u0300 kouevr mod Bro Skos, anvet pot stills, fardet ez ispisial evidomp e Cognac breman\u0303 ouzhpenn 25 bloaz a zo, evit diorren frondou\u0300 difer Armorik. Ar wash zo tommet er c\u2019hentan\u0303 strilherezh (ar wash still) evit bezan\u0303 strilhet ar c\u2019hentan\u0303 gwech.\nAn alkool a sav en aezhennou\u0300, ar re glouaran\u0303 a wlizhenno en dogenn a-raok bezan\u0303 adaezhennet, setu an argerzh anvet rectification. An aezhennou\u0300 a base war-lerc\u2019h dre ar gwlizhennerezhou\u0300 evit dont en-dro da stad un dourenn.\nAn eil strilhadenn vez graet an deiz war-lerc\u2019h en ur strilherezh bihanoc\u2019h (ur spirit still). Diouzh an eil strilhadenn-man\u0303, ne zalc\u2019homp ket met kalon ar strilhadenn (le c\u0153ur de chauffe) e-lec\u2019h-ma kavomp ar frondou\u0300 pinvidikan\u0303 ha muian\u0303 pur. En uzin lambig, ober a reomp eztennaduriou\u0300 uel a-walc\u2019h a-benn delc\u2019hel an darn vrasan\u0303 eus ar frondou\u0300 (ar lodennou\u0300 muian\u0303 dilikat eus ar strilhadur) en hon strilh. Stumm hon spirit still, bihan ha tev, a bermet deomp da gaout, en nespet an eztennaduriou\u0300 uhel, ur strilh oleveg ha ront.\nAr \u2018pennou\u0300\u2019, kentan\u0303 eztennaduriou\u0300 ar strilhadenn, hag al \u2018lostou\u0300\u2019, eztennaduriou\u0300 fin ar strilhadenn, a zo kemeret evit bezan\u0303 adstrilhet goude. An argerzh strilha doubl a bermet deomp da gren\u0303vaat an alkool evit kaout un dourenn gant un derez a ouzhpenn 70% Vol. En ur bloaz, strilha reomp 150 000 litrad alkool pur)."}, {"text_idx": "#000015", "text": "Da heuil ur c\u2019hentan\u0303 koazh dour, ar strilh zo digased da 63% alkool a-benn bezan\u0303 lakaet en fustou\u0300 derv evit koshaat. Implijout a reomp ouzhpenn ur seurt fust :\n\u2013 fustou\u0300 koz bourbon (wiski graet er Stadou\u0300 Unanet) a zigas un douster hep ifaman\u0303 perzh frouezhus hon strilh ;\n\u2013 fustou\u0300 koz Xe\u0301re\u0300s (pe Sherry Oloroso, graet er Spagn) a zigas ur blaz frouezhus gredus hag ispisuz ;\n\u2013 fustou\u0300 derv eus Breizh : a drugarez d\u2019ur c\u2019henlabour a ouzhpenn 15 bloaz gant an ONF ha toneller diwezan\u0303 Breizh, Jean-Baptiste Le Floc\u2019h a Douarnenez, hon beus fardet fustou\u0300 derv eus koajeier ar C\u2019hrannou\u0300 ha Breselien. Ar fustou\u0300-man\u0303 a zigas o blaz sukret naturel ha notennou\u0300 koadeg dilikat.\nKeit emaint o koshaat, eskemmou\u0300 gazus a c\u2019hoari dre ar c\u2019hoad derv. Dre-se peb hin, peb bro, a ro e zoare ispisial d\u2019ar wiski.\nHon fustou\u0300 a goshaa dindan an hin a vor a zo liammet da arvor hanter-noz Breizh : an amzer zo dous (klouar ouzh ar gouan\u0303v, fresk ouzh an han\u0303v) hag an oabl a c\u2019hall chen\u0303ch penn-da-benn en un nebeut eurvezhiou\u0300 etre barradou\u0300 glav ha heol trellus. Didan an hin klouar-man\u0303, \u2018lodenn an aeled\u2019 (d.l.e. al lodenn eus an alkool a ya en aezhenn beb bloaz) a sav beteg tro 3% en hon magazennou\u0300."}, {"text_idx": "#000016", "text": "Tout au long du vieillissement, des e\u0301changes gazeux se produisent au travers du che\u0302ne. Ainsi chaque climat, chaque re\u0301gion, donne sa typicite\u0301 au whisky."}, {"text_idx": "#000017", "text": "Nos fu\u0302ts vieillissent sous le climat maritime propre a\u0300 la co\u0302te nord de la Bretagne : les tempe\u0301ratures y sont douces (cle\u0301mentes l\u2019hiver, frai\u0302ches l\u2019e\u0301te\u0301) et le ciel peut alterner en quelques heures e\u0301pisodes pluvieux et soleil e\u0301blouissant. Sous ce climat doux, la part des anges (le contenu du fu\u0302t qui s\u2019e\u0301vapore chaque anne\u0301e) s\u2019e\u0301le\u0300ve a\u0300 environ 3% dans nos chais."}, {"text_idx": "#000018", "text": "Hon Mestr magazennou\u0300 a choaz ar fustou\u0300 prest evit ar boutailhan\u0303.\nNeuze e koman\u0303s pazenn ar c\u2019houblan\u0303. Dav e vez koublan\u0303 etreze fustadou\u0300 dishen\u0303vel gant frondou\u0300 dishen\u0303vel a-benn kinnig ar wiski muian\u0303 kempoues posubl. Da heuilh koazh diwezhan\u0303 tout hon dour mammenn, eo prest ar wiski da veza boutailhet."}]